Suvestinė redakcija nuo 2017-01-01 iki 2020-03-17

Nutarimas paskelbtas: TAR 2014-04-04, i. k. 2014-04113

Lietuvos Respublikos Vyriausybė

nutarimas

Dėl 2014–2020 METŲ NACIONALINĖS PAŽANGOS PROGRAMOS HORIZONTALIOJO PRIORITETO „SVEIKATA VISIEMS“ TARPINSTITUCINIO VEIKLOS PLANO PATVIRTINIMO

2014 m. kovo 26 d. Nr. 293
Vilnius

Siekdama įgyvendinti 2014–2020 metų nacionalinės pažangos programos, patvirtintos Lietuvos Respublikos Vyriausybės 2012 m. lapkričio 28 d. nutarimu Nr. 1482 „Dėl 2014–2020 metų nacionalinės pažangos programos patvirtinimo“, horizontalųjį prioritetą „Sveikata visiems“, Lietuvos Respublikos Vyriausybė nutaria:

Patvirtinti 2014–2020 metų nacionalinės pažangos programos horizontaliojo prioriteto „Sveikata visiems“ tarpinstitucinį veiklos planą (pridedama).

Ministras Pirmininkas	Algirdas Butkevičius

Sveikatos apsaugos ministras	Vytenis Povilas Andriukaitis

PATVIRTINTA
Lietuvos Respublikos Vyriausybės
2014 m. kovo 26 d. nutarimu Nr. 293

2014–2020 METŲ NACIONALINĖS PAŽANGOS PROGRAMOS HORIZONTALIOJO PRIORITETO „SVEIKATA VISIEMS“ TARPINSTITUCINIS VEIKLOS PLANAS

I SKYRIUS

BENDROSIOS NUOSTATOS

1. 2014–2020 metų nacionalinės pažangos programos horizontaliojo prioriteto „Sveikata visiems“ tarpinstitucinis veiklos planas (toliau – Planas) skirtas 2014–2020 metų nacionalinės pažangos programos, patvirtintos Lietuvos Respublikos Vyriausybės 2012 m. lapkričio 28 d. nutarimu Nr. 1482 „Dėl 2014–2020 metų nacionalinės pažangos programos patvirtinimo“ (toliau – Programa), horizontaliojo prioriteto „Sveikata visiems“ tikslams pasiekti ir uždaviniams įgyvendinti.

2. Plano paskirtis – nustatyti nacionaliniu lygiu pagal skirtingus ūkio sektorius koordinuotas priemones, skirtas visuomenės sveikatai stiprinti ir išsaugoti, gyventojų sveikatos netolygumams mažinti, sveikatą žalojančių veiksnių prevencijai, ligų profilaktikai vykdyti, sveikatai palankiai ir saugiai aplinkai kurti, prieinamai, kokybiškai ir tvariai sveikatos sistemos priežiūrai užtikrinti ir kitiems darbams atlikti, ir šioms priemonėms įgyvendinti skirtus asignavimus, kurie 2014–2020 metais leistų 2 metais pailginti Lietuvos gyventojų vidutinę sveiko gyvenimo trukmę, pagerintų jų gyvenimo kokybę, sumažinti esamus visuomenės sveikatos skirtumus. Lietuvos gyventojų sveikata turi būti vertinama kaip svarbus valstybės ekonomikos augimo veiksnys, todėl įgyvendinant principą „sveikata visose politikose“ siekiama glaudesnio tarpžinybinio bendradarbiavimo sprendžiant visuomenės sveikatos klausimus.

3. Plano įgyvendinimo terminas derinamas su 2014–2020 metų Europos Sąjungos struktūrinių fondų programavimo laikotarpiu. Planas įgyvendinamas 9 metus ir prireikus kasmet tikslinamas.

4. Dalis priemonių, prisidedančių prie Programos horizontaliojo prioriteto „Sveikata visiems“ įgyvendinimo ir nustatytų tikslų ir rezultatų pasiekimo, nustatytos kituose tarpinstituciniuose veiklos planuose, vadovaujantis kriterijumi, prie kurio iš dviejų tarpinstitucinių veiklos planų tikslo siekimo nurodyta priemonė labiau prisideda:

4.1. regioninio lygmens gyventojų sveikatos išsaugojimo ir stiprinimo, sveikos aplinkos sukūrimo, sveikatos priežiūros kokybę ir prieinamumą gerinančios priemonės ir veiksmai nustatyti 2014–2020 metų nacionalinės pažangos programos horizontaliojo prioriteto ,,Regioninė plėtra“ tarpinstituciniame veiklos plane, patvirtintame Lietuvos Respublikos Vyriausybės 2014 m. vasario 19 d. nutarimu Nr. 172 „Dėl 2014–2020 metų nacionalinės pažangos programos horizontaliojo prioriteto ,,Regioninė plėtra“ tarpinstitucinio veiklos plano patvirtinimo“, pagal skirtingus ūkio sektorius;

4.2. priemonės, nustatytos Alkoholio ir tabako kontrolės programoje (tarpinstituciniame veiklos plane), patvirtintoje Lietuvos Respublikos Vyriausybės 2011 m. rugsėjo 14 d. nutarimu Nr. 1080 „Dėl Alkoholio ir tabako kontrolės programos (tarpinstitucinio veiklos plano) patvirtinimo“;

4.3. priemonės, nustatytos Nacionalinės narkotikų kontrolės ir narkomanijos prevencijos 2010–2016 metų programos įgyvendinimo tarpinstituciniame veiklos plane, patvirtintame Lietuvos Respublikos Vyriausybės 2011 m. spalio 27 d. nutarimu Nr. 1278 „Dėl Nacionalinės narkotikų kontrolės ir narkomanijos prevencijos 2010–2016 metų programos įgyvendinimo tarpinstitucinio veiklos plano patvirtinimo“;

4.4. priemonės, nustatytos Psichikos sveikatos strategijos įgyvendinimo tarpinstituciniame veiklos plane, patvirtintame Lietuvos Respublikos Vyriausybės 2011 m. liepos 13 d. nutarimu Nr. 888 „Dėl Psichikos sveikatos strategijos įgyvendinimo tarpinstitucinio veiklos plano patvirtinimo“;

4.5. Sveikatos apsaugos ministerijos įgyvendinamos priemonės, nustatytos Nacionalinės klimato kaitos valdymo politikos strategijos 2013–2020 metų tikslų ir uždavinių įgyvendinimo tarpinstituciniame veiklos plane, patvirtintame Lietuvos Respublikos Vyriausybės 2013 m. balandžio 23 d. nutarimu Nr. 366 „Dėl Nacionalinės klimato kaitos valdymo politikos strategijos 2013–2020 metų tikslų ir uždavinių įgyvendinimo tarpinstitucinio veiklos plano patvirtinimo“;

4.6. fizinio aktyvumo skatinimo priemonės, nustatytos 2011–2020 metų valstybinės sporto plėtros strategijos įgyvendinimo tarpinstituciniame veiklos plane, patvirtintame Lietuvos Respublikos Vyriausybės 2014 m. vasario 5 d. nutarimu Nr. 112 „Dėl 2011–2020 metų valstybinės sporto plėtros strategijos įgyvendinimo tarpinstitucinio veiklos plano patvirtinimo“;

4.7. priemonės, nustatytos Valstybinės saugaus eismo plėtros 2011–2017 metų programos įgyvendinimo tarpinstituciniame veiklos plane, patvirtintame Lietuvos Respublikos Vyriausybės 2011 m. spalio 5 d. nutarimu Nr. 1165 „Dėl Valstybinės saugaus eismo plėtros 2011–2017 metų programos įgyvendinimo tarpinstitucinio veiklos plano patvirtinimo“.

5. Atsižvelgiant į Programos horizontaliojo prioriteto „Sveikata visiems“ siekį – skatinti sveikatai palankių produktų gamybą ir paslaugų teikimą, Ūkio ministerija nustatys atitinkamus prioritetinius atrankos kriterijus sveikatai palankių produktų gamybos ir paslaugų teikimo verslo projektams, kurių įgyvendinimas prisidės prie sveikatai palankios aplinkos kūrimo.

6. Vadovaujantis Programos horizontaliojo prioriteto „Sveikata visiems“ nuostatomis, vertikaliuosiuose Programos prioritetuose nustatyti tikslai, uždaviniai ir preliminarios priemonių grupės, skirti horizontaliajam prioritetui „Sveikata visiems“ įgyvendinti. Taigi priemonės, nurodytos Plano 1 priede, ir vertinimo kriterijai, nurodyti 2 priede, nustatyti atsižvelgiant ir į vertikaliuosius Programos tikslus, uždavinius ir jiems įgyvendinti parengtas priemones, atitinkančias horizontaliajame prioritete „Sveikata visiems“ nustatytus tikslus ir uždavinius.

II SKYRIUS

PLANO TIKSLAI IR UŽDAVINIAI

7. Pagal Planą tiesiogiai siekiama Programos horizontaliojo prioriteto „Sveikata visiems“ bendrojo tikslo – siekti geros žmonių sveikatos.

8. Plano įgyvendinimo tikslai ir uždaviniai:

8.1. Stiprinti ir saugoti Lietuvos gyventojų sveikatą. Siekiant šio tikslo, numatyta didinti šalies gyventojų fizinį aktyvumą, ugdyti sveikos mitybos įpročius, vykdyti žalingų įpročių ir psichikos sutrikimų prevenciją, atnaujinti ir plėtoti tolygią sveiką gyvenseną skatinančią ir sveikatos raštingumą didinančią viešąją infrastruktūrą, skatinti sveikatos žinių kūrimą.

8.1.1. Uždaviniai šiam tikslui įgyvendinti:

8.1.1.1. skatinti sveiką gyvenseną ir jos kultūros formavimą;

8.1.1.2. vykdyti ligų prevenciją, įgyvendinti tikslines visuomenės sveikatos stiprinimo ir išsaugojimo priemones;

8.1.1.3. skatinti žinių sveikatos srityje kūrimą, panaudojimą ir sklaidą.

8.2. Užtikrinti sveikatai palankią aplinką. Siekiant šio tikslo, numatyta remti visuomenės informavimą ir švietimą aplinką ir gamtą tausojančio gyvenimo būdo klausimais, skatinti aplinkosauginį sąmoningumą, didinti darbo vietų saugą ir gerinti kokybę, mažinti oro taršą, gerinti geriamojo vandens, dirvožemio kokybę, gerinti gyvenamąją aplinką, užtikrinti pasirengimą greitai reaguoti į sveikatai kylančias grėsmes.

8.2.1. Uždaviniai šiam tikslui įgyvendinti:

8.2.1.1. ugdyti ekologinę savimonę;

8.2.1.2. kurti sveikatai palankią gyvenamąją, darbo ir mokymosi aplinką.

8.3. Užtikrinti kokybišką, prieinamą ir tvarią sveikatos priežiūrą. Siekiant šio tikslo, numatyta stiprinti labiausiai paplitusių ir lemiančių didžiausius sveikatos netolygumus pagrindinių lėtinių ligų (kraujotakos sistemos, cerebrovaskulinių, onkologinių) ir išorinių mirties priežasčių rizikos veiksnių prevenciją ir valdymą, mažinti šių ligų lemiamą ankstyvą mirtingumą ir neįgalumą, ypač daug dėmesio skirti vaikų sveikatos stiprinimui, ligų prevencijai, ankstyvai jų diagnostikai ir efektyviam gydymui, gerinant sveikatos priežiūros prieinamumą ir kokybę, tobulinant sveikatos specialistų ir kitų sveikatos priežiūros srityje dirbančių specialistų kvalifikaciją, plėtojant elektronines sveikatos paslaugas ir elektroninius sprendinius, tobulinant sveikatos sistemos valdymą ir finansavimą.

8.3.1. Uždaviniai šiam tikslui įgyvendinti:

8.3.1.1. didinti sveikatos specialistų gebėjimus ir pacientų įgalinimą;

8.3.1.2. gerinti viešųjų sveikatos paslaugų prieinamumą ir kokybę;

8.3.1.3. tobulinti sveikatos priežiūros valdymą ir finansavimą.

9. Tikimasi, kad įgyvendinus Plane nustatytas priemones bus atlikti reikiami veiksmai siekiant pagerinti Lietuvos gyventojų sveikatą, sumažinti visuomenės sveikatos netolygumus, sudaryti vienodas galimybes stiprinti individų, šeimų, bendruomenių sveikatą ir gerovę, užkirsti kelią ligoms ir sveikatos sutrikimams.

III SKYRIUS

PLANO KOORDINATORIUS IR DALYVAUJANČIOS INSTITUCIJOS

10. Plano įgyvendinimą koordinuoja Lietuvos Respublikos sveikatos apsaugos ministerija. Dalyvaujančios institucijos (asignavimų valdytojai): Lietuvos Respublikos aplinkos ministerija, Lietuvos Respublikos švietimo ir mokslo ministerija, Lietuvos Respublikos socialinės apsaugos ir darbo ministerija, Lietuvos Respublikos kultūros ministerija, Lietuvos Respublikos ūkio ministerija, Lietuvos Respublikos vidaus reikalų ministerija, Lietuvos Respublikos žemės ūkio ministerija, Lietuvos Respublikos energetikos ministerija, Lietuvos Respublikos susisiekimo ministerija.

IV SKYRIUS

SPECIALIOSIOS NUOSTATOS DĖL KOORDINAVIMO

11. Plano koordinatorius arba jo skirtas atstovas atlieka Strateginio planavimo metodikoje, patvirtintoje Lietuvos Respublikos Vyriausybės 2002 m. birželio 6 d. nutarimu Nr. 827 „Dėl Strateginio planavimo metodikos patvirtinimo“, nustatytas funkcijas.

12. Siekdamas užtikrinti, kad tinkamai ir efektyviai būtų siekiama Plane nustatytų tikslų ir vykdomi jame nurodyti uždaviniai, Plano koordinatorius arba jo skirtas atstovas:

12.1. pagal kompetenciją dalyvauja sudarant ir tvirtinant valstybės projektų sąrašus ir atrenkant projektinius pasiūlymus Valstybės projektų planavimo ir atrankos komisijoje;

12.2. pagal kompetenciją dalyvauja rengiant specialiųjų projektų atrankos kriterijų ir projektų finansavimo sąlygų aprašus.

__________________

2014–2020 metų nacionalinės pažangos programos

horizontaliojo prioriteto „Sveikata visiems“

tarpinstitucinio veiklos plano
1 priedas

2014–2020 METŲ NACIONALINĖS PAŽANGOS PROGRAMOS HORIZONTALIOJO PRIORITETO „SVEIKATA VISIEMS“ TARPINSTITUCINIO VEIKLOS PLANO TIKSLAI, UŽDAVINIAI, PRIEMONĖS IR ASIGNAVIMAI

(tūkst. eurų)

Eil. Nr.	Tikslo, uždavinio, priemonės pavadinimas	2017 metų asignavimai	2018 metų asignavimai	2019 metų asignavimai	2014–2020 metų asignavimai, iš viso	Dalyvaujanti institucija

iš viso	iš jų	iš viso	iš jų	iš viso	iš jų

išlaidoms	turtui įsigyti

išlaidoms	turtui įsigyti

išlaidoms	turtui įsigyti

iš viso	darbo užmokesčiui

iš viso	darbo užmokesčiui

iš viso	darbo užmokesčiui

1.	Tikslas – stiprinti ir saugoti Lietuvos gyventojų sveikatą	33 607	33 607	0	0	28 788	28 788	0	0	31 318	31 318	0	0	144 333
1.1.	Uždavinys – skatinti sveiką gyvenseną ir jos kultūros formavimą	2 010	2 010	0	0	3 948	3 948	0	0	5 339	5 339	0	0	13 942
1.1.1.	Priemonė – plėtoti visuomenės informavimą, švietimą ir mokymą sveikatos išsaugojimo ir stiprinimo, ligų prevencijos temomis, gerinti bendrą Lietuvos gyventojų sveikatos raštingumą	1 380	1 380	0	0	2 500	2 500	0	0	2 500	2 500	0	0	8 150	Lietuvos Respublikos sveikatos apsaugos ministerija (toliau – Sveikatos apsaugos ministerija)
1.1.1.1.	Priemonės veiklos: finansuojamos informacinės ir socialinės reklamos kampanijos, tikslinės priemonės ir iniciatyvos, skirtos bendram tikslinių gyventojų grupių sveikatos raštingumui didinti ir sveikatos išsaugojimo įgūdžiams (sveika mityba, fizinis aktyvumas, infekcinių ir neinfekcinių ligų profilaktika, savižudybių, smurto, netyčinių sužalojimų, žalingų įpročių (alkoholio ir tabako vartojimo) prevencija) ugdyti; informacijos teikimas tikslinėms gyventojų grupėms, jų švietimas ir mokymas sveikos gyvensenos, sveikatos išsaugojimo ir stiprinimo, ligų prevencijos (ypač svarbi informacija apie sveikatos rizikos veiksnius, lemiančius pagrindines sveikatos problemas – kraujotakos sistemos ligas, išorines mirties priežastis, onkologines ligas ir veiksmus, užkertančius joms kelią) ir kontrolės temomis; iniciatyvų, skirtų tikslinėms gyventojų grupėms, efektyvumo stebėsena ir vertinimas; tikslinių gyventojų grupių galimybių aktyviai dalyvauti sveikatos priežiūros veikloje didinimas; atitinkamų pacientų, nevyriausybinių organizacijų, vietos bendruomenių ir sveikatos priežiūros specialistų bendradarbiavimo, lygiavertės partnerystės ir sveikatos raštingumo nustatytose srityse stiprinimas ir kita
1.1.2.	Priemonė – ugdyti sveiką gyvenseną, ekologinę savimonę švietimo ir ugdymo įstaigose	630	630	0	0	1 448	1 448	0	0	2 839	2 839	0	0	5 792	Lietuvos Respublikos švietimo ir mokslo ministerija (toliau – Švietimo ir mokslo ministerija)
1.1.2.1.	Priemonės veiklos: psichologinių paslaugų plėtros (patyčių prevencija, emocijų pažinimo ir socialinių įgūdžių mokymas ir kita), sveikos mitybos ir fizinio aktyvumo skatinimo, infekcinių ir neinfekcinių ligų profilaktikos, savižudybių, smurto, netyčinių sužalojimų ir žalingų įpročių (alkoholio ir tabako vartojimas) prevencijos iniciatyvų rėmimas; plaukimo pamokų organizavimas mokiniams; informavimo ir švietimo aplinką ir gamtą tausojančio gyvenimo būdo klausimais iniciatyvų įgyvendinimas ir kita
1.2.	Uždavinys – vykdyti ligų prevenciją, įgyvendinti tikslines visuomenės sveikatos stiprinimo ir išsaugojimo priemones	26 529	26 529	0	0	15 402	15 402	0	0	15 842	15 842	0	0	89 844
1.2.1.	Priemonė – plėtoti ligų prevenciją, gerinti profilaktikos ir sveikatinimo paslaugų prieinamumą, skatinti sveiką senėjimą	4 195	4 195	0	0	5 660	5 660	0	0	7 680	7 680	0	0	22 640	Sveikatos apsaugos ministerija
1.2.1.1.	Priemonės veiklos: parama sveiko senėjimo srities projektams, skirtiems 55 metų ir vyresnių gyventojų sveikatai stiprinti, daugiau dėmesio skiriantiems ligų profilaktikai, sveikatos išsaugojimui ir stiprinimui. Plėtojamos sveikatos mokymo ir kitos profilaktinės sveikatos priežiūros paslaugos 55 metų ir vyresniems gyventojams, skatinamas racionalus vaistų vartojimas, sveika mityba ir fizinis aktyvumas, traumų prevencija, gerinama vyresnio amžiaus gyventojų psichikos sveikata, vykdoma onkologinių ligų profilaktika ir ankstyva diagnostika, skatinamas sveikatai palankių sąlygų darbe kūrimas, gerinant dirbančių asmenų fizinę ir psichikos sveikatos būklę, organizuojant specialistų mokymą profesinės sveikatos klausimais. Organizuojamos kompleksinės geriatrinės sveikatos priežiūros paslaugos, apimančios neįgalumą ir didelį mirtingumą lemiančių ligų prevenciją ir (arba) ankstyvą diagnostiką, gydymą ir reabilitaciją, siekiant užtikrinti gerą vyresnio amžiaus asmenų gyvenimo kokybę ir racionalų Privalomojo sveikatos draudimo fondo lėšų naudojimą. Finansuojamas mokymas 55 metų ir vyresniems gyventojams, jų švietimas sveikatos išsaugojimo ir stiprinimo, bendro sveikatos raštingumo klausimais, informacinės kampanijos, tyrimai ir kitos iniciatyvos, skirtos vyresnių asmenų sveikatai gerinti, kad jie ilgiau išliktų aktyvūs darbo rinkoje ir įprastinėje veikloje. Atliekami tyrimai ir analizės, skirti sveikatai stiprinti ir išsaugoti, ligų prevencijai vykdyti, sveikatos priežiūros paslaugų prieinamumui didinti, sveikatos politikai formuoti. Tobulinamas prevencijos ir kontrolės paslaugų teikimo koordinavimas, vadyba ir stebėsena, siekiant didinti prevencijos programų įgyvendinimo efektyvumą teritorijose, pasižyminčiose blogiausiais sveikatos rodikliais, mažinti tikslinių gyventojų grupių sveikatos netolygumus ir užtikrinti kuo ilgesnį sveiką senėjimą. Kuriami, bandomi ir diegiami visuomenės ir asmens sveikatos priežiūros, socialinių darbuotojų ir kitų dalyvių bendradarbiavimo pirminės sveikatos priežiūros lygmeniu modeliai, kurie padėtų spręsti svarbiausias sveikatos problemas, visų pirma populiacijos poliligotumo, lėtinių neinfekcinių ir dėl socialinių veiksnių įtakos atsiradusių sveikatos sutrikimų problemas, ir užtikrinti efektyvios pirminės profilaktikos ir sveikatinimo paslaugų prieinamumą, vykdoma kitokia veikla
1.2.2.	Priemonė – plėtoti integralią pagalbą neįgaliesiems ir senyvo amžiaus asmenims	6 000	6 000	0	0	3 600	3 600	0	0	1 800	1 800	0	0	16 365	Lietuvos Respublikos socialinės apsaugos ir darbo ministerija (toliau – Socialinės apsaugos ir darbo ministerija)
1.2.2.1.	Priemonės veiklos: finansuojami projektai, skirti plėtoti integraliai pagalbai (dienos socialinė globa ir slauga) neįgaliesiems, senyvo amžiaus asmenims ir jų šeimoms (mobiliųjų komandų kūrimas, į kurias būtų įtraukti slaugos specialistai, o prireikus – reabilitacijos specialistai; mobiliųjų komandų darbuotojų (socialinių darbuotojų, socialinių darbuotojų padėjėjų, slaugytojų, slaugytojų padėjėjų, kineziterapeutų, masažo specialistų), taip pat savanorių mokymas, kvalifikacijos tobulinimas; integralios pagalbos (socialinės globos ir slaugos) teikimas, konsultavimo paslaugų (pagalbos prižiūrint patiems) teikimas šeimos nariams, prižiūrintiems neįgalius ar senyvus asmenis; metodinė (techninė) pagalba įstaigai, norinčiai įgyti reikiamas licencijas, higienos pasus, reikalingus bendruomeninei slaugai namuose teikti (jeigu įstaiga jų neturi), prireikus – teikti reabilitacijos paslaugas namuose
1.2.3.	Priemonė – finansuoti emocinės (psichologinės) pagalbos tarnybas, teikiančias emocinės (psichologinės) pagalbos telefonu paslaugas	347	347	0	0	347	347	0	0	347	347	0	0	2 259	Socialinės apsaugos ir darbo ministerija
1.2.3.1.	Priemonės veiklos: įgyvendinant Valstybinės smurto artimoje aplinkoje prevencijos ir pagalbos teikimo nukentėjusiems asmenims 2014–2020 metų programos įgyvendinimo 2014–2016 metų veiksmų plano, patvirtinto Lietuvos Respublikos socialinės apsaugos ir darbo ministro 2014 m. rugsėjo 24 d. įsakymu Nr. A1-462 „Dėl Valstybinės smurto artimoje aplinkoje prevencijos ir pagalbos teikimo nukentėjusiems asmenims 2014–2020 metų programos įgyvendinimo 2014–2016 metų veiksmų plano patvirtinimo“, priemones, finansuojami gyventojų, skambinančių į emocinę psichologinę pagalbą teikiančias tarnybas, skambučiai ir iš dalies dengiamos tarnybų administravimo išlaidos. Administravimo lėšos skiriamos koordinatorių ir konsultantų darbo užmokesčiui, informacijos sklaidai, išlaidoms, susijusioms su savanorišku darbų atlikimu, dengti. Apmokami gyventojų skambučiai į 10 tarnybų, kurios dirba susijungusios į 5 linijas: Jaunimo, Vaikų, „Vilties“, „Linija doverija“ ir Moterų. Į visas linijas galima skambinti per mobiliojo ryšio operatorius „Bitė“, „Omnitel“ ir „Tele 2“. Į Vaikų ir „Vilties“ linijas galima skambinti trumpaisiais numeriais 116111 ir 116123, į kitas linijas – 800-aisiais numeriais. Visi numeriai prisijungę prie Valstybės vaiko teisių ir įvaikinimo tarnybos patikėjimo teise valdomo skambučių centro
1.2.4.	Priemonė – teikti kompleksines paslaugas šeimoms ir vaikams	8 820	8 820	0	0	5 520	5 520	0	0	5 740	5 740	0	0	19 160	Socialinės apsaugos ir darbo ministerija
1.2.4.1.	Priemonės veiklos: psichologinė pagalba tėvams, mokymas, konsultavimas, tėvystės įgūdžių ugdymas, pagalbos sau grupių steigimas; socialinės, sveikatos ir kitos paslaugos, skirtos padėti tėvams išsigydyti priklausomybes, atsisakyti smurto, įgyti socialinių įgūdžių ir integruotis į visuomenę; psichologinė pagalba ir kitos reikiamos paslaugos (taip pat popamokinio ugdymo, sveikatos priežiūros ir kitos) vaikams, gyvenantiems rizikos ar pažeidžiamose šeimose, taip pat vaikams, turintiems elgesio, emocijų, psichikos sutrikimų; visuomenės švietimas smurto šeimoje klausimais ir nepakantumo jam ugdymas; kitos reikiamos paslaugos
1.2.5.	Priemonė – tęsti programos „Pienas vaikams“ įgyvendinimą	4 779	4 779	0	0	0	0	0	0	0	0	0	0	20 264	Lietuvos Respublikos žemės ūkio ministerija (toliau – Žemės ūkio ministerija)
1.2.5.1.	Priemonės veiklos: siekiant formuoti sveikos vaikų mitybos įpročius ir skatinti vartoti daugiau pieno vidaus rinkoje, pagal priemonę visi vaikai, lankantys ugdymo ir švietimo įstaigas, gali nusipirkti pieno gaminio porciją pigiau (skiriamos Europos Sąjungos lėšos), o vaikų darželius lankantys vaikai ir pradinių klasių mokiniai gauna pieno gaminio porciją nemokamai (skiriamos Europos Sąjungos ir Lietuvos Respublikos valstybės biudžeto lėšos)
1.2.6.	Priemonė – tęsti programos „Vaisių vartojimo skatinimas“ įgyvendinimą	2 113	2 113	0	0	0	0	0	0	0	0	0	0	7 896	Žemės ūkio ministerija
1.2.6.1.	Priemonės veiklos: kad vaikai suvoktų teigiamą vaisių ir daržovių vartojimo poveikį sveikatai, vaikų ugdymo įstaigose vaikams (iki 10 metų) nemokamai dalijami pagal nacionalinę žemės ūkio ir maisto kokybės sistemą pagaminti ir ekologiniai vaisiai, daržovės ir vaisių sultys. Šioje programoje numatyti ne tik mitybos gerinimo, bet ir švietėjiški aspektai – pagal ją vykdomos informavimo ir švietimo priemonės, padedančios mokiniams suvokti gerų mitybos įpročių svarbą. Taip norima skatinti vaikus vertinti vaisius ir daržoves ir pratinti juos vartoti ateityje, supažindinti vaikus su tinkama mityba
1.2.7.	Priemonė – įgyvendinti iniciatyvas „Menas žmogaus gerovei“, sudarančias palankias sąlygas stiprinti meno poveikį sveikatos apsaugos ir socialinės apsaugos sritims, siekiant gerinti žmonių gyvenimo kokybę	130	130	0	0	130	130	0	0	130	130	0	0	825	Lietuvos Respublikos kultūros ministerija

145	145	0	0	145	145	0	0	145	145	0	0	435	Sveikatos apsaugos ministerija
1.2.7.1.	Priemonės veiklos: mokymo renginių, praktinių seminarų, konferencijų, pristatančių meno poveikio sveikatai tyrimus, veiklos ir vertinimo metodus ir užsienio patirtį šioje srityje, organizavimas; meno programos ir projektai, skirti profesionaliojo meno prieinamumui sveikatos priežiūros ir socialinių paslaugų įstaigose didinti, įtraukiantys į veiklą šių įstaigų paslaugų vartotojus (pacientus, klientus ir panašiai) ir (arba) personalą; meno programos ir projektai, skirti visuomenei sveikatinti, sveikam gyvenimo būdui skatinti, psichikos sveikatai gerinti; inovatyvūs projektai, novatoriškos kūrybinės iniciatyvos, skatinančios kultūrinės, socialinės ir sveikatos aplinkos sanglaudą, sektorių bendradarbiavimą, ieškančios naujų veiklos metodų ir modelių; dalyvavimo meninėje veikloje naudos ir poveikio tyrimai; metodinės medžiagos, kuri padėtų kultūros, sveikatos ir socialinės apsaugos įstaigoms plėtoti meninės veiklos projektus, įtraukiančius į kultūrinę veiklą atskirties grupes, socialinės rizikos grupes, pagyvenusius asmenis ir kitas tikslines grupes, rengimas ir taikymas
1.3.	Uždavinys – skatinti žinių sveikatos srityje kūrimą, panaudojimą ir sklaidą	5 068	5 068	0	0	9 438	9 438	0	0	10 137	10 137	0	0	40 547
1.3.1.	Priemonė – skatinti visuomenės sveikatos srities mokslinius tyrimus ir inovacijas, kurti su tuo susijusią infrastruktūrą	5 068	5 068	0	0	9 438	9 438	0	0	10 137	10 137	0	0	40 547	Švietimo ir mokslo ministerija
1.3.1.1.	Priemonės veiklos: remiamas visuomenės sveikatos srities mokslinių tyrimų ir inovacijų infrastruktūros kūrimas ir plėtojimas; mokslo darbuotojų ir kitų specialistų, dirbančių mokslinių tyrimų ir technologijų centruose, aukštojo mokslo įstaigose, kvalifikacijos ir tyrimų gebėjimų visuomenės sveikatos srityje stiprinimas; įstaigų ir įmonių bendradarbiavimo visuomenės sveikatos srities mokslinių tyrimų, eksperimentinės plėtros ir inovacijų kūrimo klausimais skatinimas
2.	Tikslas – užtikrinti sveikatai palankią aplinką	40 643	40 643	0	0	49 302	49 302	0	0	35 673	35 673	0	0	218 728
2.1.	Uždavinys – ugdyti ekologinę savimonę	2 985	2 985	0	0	2 443	2 443	0	0	1 433	1 433	0	0	9 847
2.1.1.	Priemonė – įgyvendinti visuomenės informavimo apie aplinką projektus	2 985	2 985	0	0	2 443	2 443	0	0	1 433	1 433	0	0	9 847	Lietuvos Respublikos aplinkos ministerija (toliau –Aplinkos ministerija)
2.1.1.1.	Priemonės veiklos: visuomenės informavimas ir švietimas įvairiais aplinkos klausimais, finansuojant informacinius ir mokomuosius renginius (parodos, konkursai, seminarai, akcijos ir panašiai), taip pat visuomenės informavimo priemones – radiją, televiziją, spaudą, internetą (taip pat reklamą), leidinius ir kitą informacinę medžiagą
2.2.	Uždavinys – kurti sveikatai palankią gyvenamąją, darbo ir mokymosi aplinką	37 658	37 658	0	0	46 859	46 859	0	0	34 240	34 240	0	0	208 881
2.2.1.	Priemonė – įgyvendinti praeityje užterštų teritorijų tvarkymo ir oro kokybės gerinimo projektus	9 369	9 369	0	0	8 608	8 608	0	0	3 711	3 711	0	0	26 935	Aplinkos ministerija
2.2.1.1.	Priemonės veiklos: cheminėmis medžiagomis užterštų urbanizuotų teritorijų tvarkymas ir gatvių valymo technologijų atnaujinimas Lietuvos miestuose
2.2.2.	Priemonė – įgyvendinti triukšmą mažinančias priemones	3 331	3 331	0	0	9 992	9 992	0	0	5 090	5 090	0	0	19 722	Lietuvos Respublikos susisiekimo ministerija (toliau – Susisiekimo ministerija)
2.2.2.1.	Priemonės veiklos: modernizuojant ar plėtojant TEN-T kelių ir geležinkelių tinklą, pagal nustatytus higienos reikalavimus bus įrengtos triukšmą mažinančios priemonės
2.2.3.	Priemonė – skatinti ekologiškų ir pagal nacionalinę žemės ūkio ir maisto kokybės sistemą pagamintų produktų gamybą	24 379	24 379	0	0	27 680	27 680	0	0	24 800	24 800	0	0	158 171	Žemės ūkio ministerija
2.2.3.1.	Priemonės veiklos: ekologiškų ir pagal nacionalinę žemės ūkio ir maisto kokybės sistemą pagamintų produktų gamintojams Lietuvos kaimo plėtros 2014–2020 metų programiniu laikotarpiu bus sudarytos teisinės sąlygos pasinaudoti parama pagal priemones „Ekologinis ūkininkavimas“, „Žemės ūkio ir maisto produktų kokybės sistemos“ ir priemonės „Agrarinė aplinkosauga ir klimatas“ veiklą „Tausojanti aplinką vaisių ir daržovių auginimo sistema“; per visuomenės informavimo priemones ir įvairius šviečiamuosius, informacinius, praktinius renginius bus teikiama informacija apie šių produktų gamybos, vartojimo naudą ir ženklinimą
2.2.4.	Priemonė – mažinti oro taršą – skatinti pereiti nuo iškastinio kuro prie atsinaujinančių energijos išteklių naudojimo šilumos energijai gaminti, skatinti efektyvesnę šilumos energijos gamybą	579	579	0	0	579	579	0	0	579	579	0	0	4 053	Lietuvos Respublikos energetikos ministerija (toliau – Energetikos ministerija)
2.2.4.1.	Priemonės veiklos: remti atsinaujinančių energijos išteklių (daugiausia vietinio biokuro) naudojimą šilumos energijai gaminti – keisti senus iškastinį kurą naudojančius susidėvėjusius katilus į naujus ir efektyvius biokuro katilus. Pakeitus kurą bus galima ne tik su mažiausiomis sąnaudomis užtikrinti patikimą ir kokybišką šilumos energijos tiekimą vartotojams, bet ir sumažinti oro taršą
3.	Tikslas – užtikrinti kokybišką, prieinamą ir tvarią sveikatos priežiūrą	58 988	42 414	57	16 574	67 454	49 066	0	18 388	77 416	64 617	0	12 799	516 778
3.1.	Uždavinys – didinti sveikatos specialistų gebėjimus ir pacientų įgalinimą	2 160	2 160	0	0	4 120	4 120	0	0	6 191	6 191	0	0	20 273
3.1.1.	Priemonė – tobulinti sveikatos specialistų rengimą, ugdymą ir su tuo susijusią infrastruktūrą	724	724	0	0	1 428	1 428	0	0	2 731	2 731	0	0	5 792	Švietimo ir mokslo ministerija
3.1.1.1.	Priemonės veiklos: sveikatos specialistams rengti ir tobulinti reikalingos infrastruktūros sukūrimas ir atnaujinimas; sveikatos specialistų studijų programų ir jų aprašų tobulinimas, naujų parengimas; sveiką gyvenseną skatinančios ir sveikatos raštingumą didinančios viešosios infrastruktūros aukštosiose mokyklose atnaujinimas (sporto salių, aikštynų, sveikatingumo ir poilsio zonų ir kitų); sveikatos mokymo paslaugų tiekėjų kokybės ir savireguliacijos sistemos stiprinimas; tinkamas asmens ir visuomenės sveikatos specialistų poreikio prognozavimas, planavimas ir kita
3.1.2.	Priemonė – tobulinti sveikatos srities viešųjų paslaugų darbuotojų kvalifikaciją	1 086	1 086	0	0	1 872	1 872	0	0	2 200	2 200	0	0	8 689	Švietimo ir mokslo ministerija
3.1.2.1.	Priemonės veiklos: viešųjų įstaigų sveikatos specialistų kvalifikacijos tobulinimas, derinamas su sveikatos apsaugos sistemos poreikiais, suteikiantis inovatyvių žinių ir skatinantis žinių partnerystę; parengties greitai reaguoti į sveikatai kylančias grėsmes mokymas sveikatos apsaugos sistemos viešųjų įstaigų darbuotojams; bendros sveikatos specialistų kvalifikavimo sistemos sveikatos priežiūros sektoriuje sukūrimas
3.1.3.	Priemonė – tobulinti sveikatos specialistų specifinius gebėjimus ir efektyvesnio sveikatos paslaugų teikimo įgūdžius, didinti pacientų įgalinimą	350	350	0	0	820	820	0	0	1 260	1 260	0	0	5 792	Sveikatos apsaugos ministerija
3.1.3.1.	Priemonės veiklos: sveikatos ir kitų sveikatos apsaugos sistemos specialistų specifinių gebėjimų ir praktinių įgūdžių, kurių reikia naujiems modeliams efektyviai diegti, tobulinimas; sveikatos specialistų gebėjimų ir specifinių žinių tobulinimas siekiant užtikrinti didėjančius gyventojų sveikatos stiprinimo ir priežiūros poreikius, kuriuos lemia senėjanti visuomenė. Investicijomis bus stiprinamas atitinkamų pacientų, nevyriausybinių organizacijų, vietos bendruomenių ir sveikatos specialistų bendradarbiavimas, lygiavertė partnerystė ir sveikatos raštingumas nustatytose srityse
3.2.	Uždavinys – gerinti viešųjų sveikatos paslaugų prieinamumą ir kokybę	53 828	37 254	57	16 574	60 334	41 946	0	18 388	68 225	55 426	0	12 799	471 598
3.2.1.	Priemonė – diegti naujus ir plėtoti efektyvius sveikatos priežiūros paslaugų teikimo ir infrastruktūros modelius – gerinti viešųjų sveikatos paslaugų prieinamumą ir kokybę	17 139	17 139	0	0	27 360	27 360	0	0	29 050	29 050	0	0	173 438	Sveikatos apsaugos ministerija
3.2.1.1.	Priemonės veiklos: efektyvių ir inovatyvių sveikatos priežiūros paslaugų teikimo infrastruktūros (fizinės ir informacinės) modelių, skirtų sveikatos priežiūros paslaugų (sveikatos ugdymo, profilaktikos, ankstyvosios diagnostikos, medicininės reabilitacijos, sveikatos grąžinimo ir kitų) prieinamumui didinti ir kokybei gerinti tikslinėms gyventojų grupėms, siekiant stiprinti šiose gyventojų grupėse paplitusių pagrindinių lėtinių ligų (kraujotakos sistemos, cerebrovaskulinių, onkologinių) ir išorinių mirties priežasčių rizikos veiksnių prevenciją ir valdymą, mažinti šių ligų lemiamą priešlaikinį mirtingumą ir neįgalumą, skirti ypač daug dėmesio vaikų sveikatos stiprinimui, ligų profilaktikai, ankstyvajai diagnostikai ir tinkamam gydymui; infrastruktūros, skirtos greitosios medicinos pagalbos tarnybų veiklai tobulinti, diegimas ir plėtojimas; infrastruktūros, kuri sudarytų geresnes galimybes tikslinėms gyventojų grupėms laiku gauti kokybišką specializuotą (specialistų) medicinos pagalbą ir sveikatos paslaugas (pavyzdžiui, įrangos ir (arba) transporto, skirtų mobiliosioms paslaugoms ir specializuotai pagalbai minėtose vietovėse, pacientų vežimo paslaugoms, nuotolinėms sveikatos paslaugoms teikti, įsigijimas), plėtojimas; parama tiksliniams projektams, pagal kuriuos atnaujinama ir (arba) plėtojama sveikatos priežiūros infrastruktūra, padedanti gerinti sveikatos priežiūros (pavyzdžiui, burnos higienos (odontologijos), medicininės reabilitacijos ir sveikatos grąžinimo, ligų profilaktikos ir kitokios) prieinamumą socialiai pažeidžiamiausioms gyventojų grupėms, taip pat skirta priklausomybės ligų prevencijos, diagnostikos ir gydymo paslaugoms plėtoti (,,žemo slenksčio“ kabinetai, aktyvus konsultavimas ir asmenų, ypač menko išsilavinimo, turinčių mažas pajamas, psichikos sutrikimų, taip pat nedirbančių asmenų pritraukimas į rūkymo ir alkoholio atsisakymo grupių seansus ir panašiai); infrastruktūros, skirtos tuberkuliozės prevencijos veiksmingumui, diagnostikos ir gydymo efektyvumui didinti, atnaujinimo ir (ar) plėtros rėmimas; sveikam senėjimui užtikrinti reikalingos infrastruktūros tobulinimas (ligų prevencijai ir ankstyvajai diagnostikai reikalingos infrastruktūros, taip pat geriatrinių paslaugų plėtrai, medicininei reabilitacijai atlikti, efektyviau ir greičiau sveikatai grąžinti reikalingos įrangos ir infrastruktūros atnaujinimas) ir kita
3.2.2.	Priemonė – atnaujinti įstaigų infrastruktūrą įgyvendinant investicinius sveikatos projektus	22 770	6 196	0	16 574	22 770	4 382	0	18 388	22 770	9 971	0	12 799	202 843	Sveikatos apsaugos ministerija
3.2.2.1.	Priemonės veiklos: sveikatos priežiūros įstaigų medicinos įrangos atnaujinimas, pastatų renovavimas įgyvendinant investicinius projektus. Atnaujinta medicinos įranga leis pacientams anksčiau diagnozuoti ligas, geriau juos gydyti. Renovuoti pastatai ilgiau tarnaus, įdiegtos energiją tausojančios technologijos sumažins įstaigų išlaidas ir prisidės prie pacientams teikiamų sveikatos priežiūros paslaugų kokybės gerinimo
3.2.3.	Priemonė – gerinti nėščiųjų, gimdyvių ir naujagimių sveikatos priežiūrą Lietuvoje	3 382	3 382	13	0	0	0	0	0	0	0	0	0	19 501	Sveikatos apsaugos ministerija
3.2.3.1.	Priemonės veiklos: būtinos modernios medicinos įrangos ir automobilių su specialia įranga, skirtų naujagimiams saugiai vežti, įsigijimas, diagnostikos ir gydymo metodinių rekomendacijų rengimas, sveikatos priežiūros specialistų kvalifikacijos tobulinimas (mokymas), kompiuterinės nėščiųjų, gimdyvių ir naujagimių sveikatos duomenų bazės sukūrimas įgyvendinant programą „Nėščiųjų, gimdyvių ir naujagimių sveikatos priežiūros gerinimas Lietuvoje“
3.2.4.	Priemonė – diegti energiją tausojančias technologijas Lietuvos ligoninėse, teikiančiose paslaugas nėščiosioms, gimdyvėms ir naujagimiams	3 778	3 778	13	0	0	0	0	0	0	0	0	0	19 995	Sveikatos apsaugos ministerija
3.2.4.1.	Priemonės veiklos: ligoninių pastatų šiluminės izoliacijos gerinimas (stogų renovavimas ir šiltinimas, išorinių sienų šiltinimas, langų ir išorinių durų pakeitimas, išorinių sienų sujungimo plokščių siūlių sandarinimas), energiją taupančių priemonių įdiegimas (šilumos, išorinės ir vidinės karšto vandens tiekimo, elektros tiekimo sistemų modernizavimas), vėdinimo ir kondicionavimo, medicininių dujų tiekimo sistemų modernizavimas / įrengimas įgyvendinant programą „Energiją tausojančių technologijų įdiegimas Lietuvos ligoninėse, teikiančiose paslaugas nėščiajai, gimdyvei ir naujagimiui“
3.2.5.	Priemonė – skatinti visuomenės sveikatos iniciatyvas, siekiant pagerinti vaikų ir jaunimo sveikatą	252	252	31	0	0	0	0	0	0	0	0	0	6 559	Sveikatos apsaugos ministerija
3.2.5.1.	Priemonės veiklos: vaikų sveikatos stebėsenos informacinės sistemos sukūrimas ir įdiegimas, sveikatos netolygumų nustatymo ir mažinimo gebėjimų stiprinimo modelio sukūrimas, sveikatos priežiūros paslaugų teikimo gerinimas mokyklose ir ikimokyklinio ugdymo įstaigose, jaunimui palankių sveikatos priežiūros paslaugų teikimo modelio sukūrimas ir įdiegimas
3.2.6.	Priemonė – plėsti elektroninės sveikatos paslaugas ir elektroninius sprendinius	2 896	2 896	0	0	5 248	5 248	0	0	11 315	11 315	0	0	28 250	Susisiekimo ministerija
3.2.6.1.	Priemonės veiklos: Lietuvos elektroninės sveikatos sistemos ir elektroninės sveikatos paslaugų plėtra užtikrinant jau sukurtų sprendinių naudojimą, sąveikumą ir integraciją
3.2.7.	Priemonė – diegti inovatyvius ir šiuolaikinėmis mokslo žiniomis pagrįstus metodus, sprendinius ir technologijas sveikatos priežiūros, sveikatos išsaugojimo ir stiprinimo srityse	2 453	2 453	0	0	3 798	3 798	0	0	3 932	3 932	0	0	15 220	Lietuvos Respublikos ūkio ministerija
3.2.7.1.	Priemonės veiklos: investicijos į naujų sveikatos priežiūros, išsaugojimo ir stiprinimo produktų kūrimą ir diegimą įmonėse, tam pritaikant jų infrastruktūrą, visuose mokslinių tyrimų, eksperimentinės plėtros ir inovacijų (MTEPI) sistemos etapuose (nuo produkto idėjos iki patekimo į rinką), visų pirma – į sumanios specializacijos kryptis
3.2.8.	Priemonė – didinti viešųjų valstybinių sveikatos paslaugų pastatų energinį efektyvumą	1 158	1 158	0	0	1 158	1 158	0	0	1 158	1 158	0	0	5 792	Energetikos ministerija
3.2.8.1.	Priemonės veiklos: įstaigų, teikiančių viešąsias sveikatos priežiūros paslaugas, pastatų atnaujinimas (renovacija). Remiamas sveikatos priežiūros valstybės institucijų ir įstaigų pastatų atnaujinimas siekiant pagerinti pastatų energines savybes
3.3.	Uždavinys – tobulinti sveikatos priežiūros valdymą ir finansavimą	3 000	3 000	0	0	3 000	3 000	0	0	3 000	3 000	0	0	24 907
3.3.1.	Priemonė – sveikatos srities viešojo valdymo institucijų veiklos skaidrumo ir efektyvumo didinimas bei teikiamų paslaugų kokybės gerinimas	3 000	3 000	0	0	3 000	3 000	0	0	3 000	3 000	0	0	24 907	Lietuvos Respublikos vidaus reikalų ministerija
3.3.1.1.	Priemonės veiklos: sveikatos priežiūros įstaigų tinklo pagrindinių veiklos rodiklių sistemos sukūrimas ir įdiegimas, apibrėžiant sveikatos priežiūros įstaigų procesus, nustatant sveikatos priežiūros įstaigų tinklo pagrindines veiklas ir rodiklius, surenkant faktiniams sveikatos priežiūros įstaigų tinklo pagrindiniams veiklos rodikliams apskaičiuoti reikalingus duomenis, įgyvendinant informacinių technologijų sprendimus, apibrėžiant sistemos tobulinimo gaires, parengiant sveikatos priežiūros įstaigų tinklo pagrindinių veiklos rodiklių sistemos palaikymo ir tobulinimo finansavimo modelį, sukuriant pacientų atsiliepimų surinkimo ir valdymo metodiką; sveikatos sektoriaus valdymo procesų gerinimas, plėtojant visuomenės sveikatos stebėseną, kuriant ir diegiant sveikatos sektoriaus institucijų veiklos stebėsenos priemones, užtikrinant efektyvų sveikatos informacijos valdymą, sukuriant priemones jos objektyvesniam vertinimui ir šiam tikslui pasiekti reikiamų kompetencijų stiprinimui; sveikatos srities viešojo valdymo institucijų veiklos efektyvumo ir gebėjimų tobulinimas, diegiant įrodymais grįsto valdymo priemones; sveikatos apsaugos valdymo gerinimas, stiprinant epidemiologinę priežiūrą, įdiegiant Užkrečiamųjų ligų ir sukėlėjų valstybės informacinės sistemos (ULSVIS) modernizavimo priemones, sukuriant ir įdiegiant hepatitų stebėsenos posistemę, sukuriant „žemo slenksčio“ kabinetų veiklos duomenų bazę; sveikatos apsaugos sistemos srityje veikiančių registrų, informacinių sistemų ir kitų programinės įrangos sprendimų pertvarkymo strategijos ir valdymo modelio sukūrimas; Sveikatos apsaugos ministerijos ir jai pavaldžių įstaigų centralizuoto dokumentų valdymo įdiegimas; visuomenės sveikatos priežiūros paslaugų gerinimas, tobulinant valstybinių (valstybės perduotų savivaldybėms) visuomenės sveikatos priežiūros funkcijų įgyvendinimo savivaldybėse valdymo efektyvumą, ir kita
4.	Iš viso Lietuvos Respublikos valstybės biudžeto lėšos, iš jų:	133 238	116 664	57	16 574	145 544	127 156	0	18 388	144 407	131 608	0	12 799	879 839
4.1.	bendrojo finansavimo lėšos	13 219	13 219	9	0	14 583	14 583	0	0	14 732	14 732	0	0	101 251
4.2.	Europos Sąjungos ir kitos tarptautinės finansinės paramos lėšos	95 576	95 576	48	0	107 714	107 714	0	0	106 428	106 428	0	0	568 050
4.3.	tikslinės paskirties lėšos ir pajamų įmokos	130	130	0	0	130	130	0	0	130	130	0	0	825
5.	Kiti šaltiniai (Europos Sąjungos finansinė parama projektams įgyvendinti ir kitos teisėtai gautos lėšos)	0	0	0	0	0	0	0	0	0	0	0	0	0
6.	Iš viso Planui finansuoti (4+5)	133 238	116 664	57	16 574	145 544	127 156	0	18 388	144 407	131 608	0	12 799	879 839

––––––––––––––––––––

Priedo pakeitimai:

Nr. 1309, 2015-12-16, paskelbta TAR 2015-12-21, i. k. 2015-20014

Nr. 1225, 2016-12-07, paskelbta TAR 2016-12-09, i. k. 2016-28532

2014–2020 metų nacionalinės pažangos programos

horizontaliojo prioriteto „Sveikata visiems“

tarpinstitucinio veiklos plano
2 priedas

2014–2020 METŲ NACIONALINĖS PAŽANGOS PROGRAMOS HORIZONTALIOJO PRIORITETO „SVEIKATA VISIEMS“ TARPINSTITUCINIO VEIKLOS PLANO VERTINIMO KRITERIJAI

Eil. Nr., vertinimo kriterijaus kodas	Tikslų ir uždavinių vertinimo kriterijų pavadinimai ir matavimo vienetai	Vertinimo kriterijų reikšmės	Dalyvaujanti institucija

2017 metų	2018 metų	2019 metų	2020 metų tikslas

1.	Tikslas – stiprinti ir saugoti Lietuvos gyventojų sveikatą
R-1-1	Gyventojų, pakeitusių gyvenseną dėl sveikatos, dalis, procentais	22	24	24	26	Lietuvos Respublikos sveikatos apsaugos ministerija (toliau – Sveikatos apsaugos ministerija)
R-1-2	Daržovių ir vaisių suvartojimas vienam gyventojui, gramais per dieną	260	270	270	274	Sveikatos apsaugos ministerija
R-1-3	Gyventojų, priklausančių mažo fizinio aktyvumo grupei, dalis, procentais	19,6	18,8	18,8	18,4	Sveikatos apsaugos ministerija
R-1-4	Didžiausiais sveikatos ir jos priežiūros prieinamumo netolygumais pasižyminčiuose regionuose gyvenančių tikslinės grupės asmenų, dalyvaujančių prevencinėse programose, dalis, procentais	22	26	30	35	Sveikatos apsaugos ministerija
R-1-5	Per 2 mėnesius nė karto patyčių nepatyrusių mokinių dalis, procentais	55	60	65	70	Lietuvos Respublikos švietimo ir mokslo ministerija (toliau – Švietimo ir mokslo ministerija)
1.1.	Uždavinys – skatinti sveiką gyvenseną ir jos kultūros formavimą
P-1-1-1	Tikslinių grupių asmenų, kurie dalyvavo informavimo, švietimo ir mokymo renginiuose ir sveikatos raštingumą didinančiose veiklose, skaičius, kaupiamaisiais vienetais	15 000	30 000	50 000	100 000	Sveikatos apsaugos ministerija
P-1-1-2	Įgyvendintų bendruomenių, nevyriausybinių organizacijų iniciatyvų, skirtų visuomenės sveikatai stiprinti ir ligų prevencijai vykdyti, skaičius, kaupiamaisiais vienetais	5	15	25	50	Sveikatos apsaugos ministerija
1.2.	Uždavinys – vykdyti ligų prevenciją, įgyvendinti tikslines visuomenės sveikatos stiprinimo ir išsaugojimo priemones
P-1-2-1	Vyresnių nei 60 metų asmenų, dalyvavusių sveikatos mokymo renginiuose, dalis, procentais	2,4	2,5	2,8	3,5	Sveikatos apsaugos ministerija
P-1-2-2	Integralios pagalbos gavėjų skaičius, vienetais	1 300	1 500	2 000	2 000	Lietuvos Respublikos socialinės apsaugos ir darbo ministerija (toliau – Socialinės apsaugos ir darbo ministerija)
P-1-2-3	Socialines paslaugas gavusių tikslinių grupių asmenų (šeimų) skaičius, vienetais	1 500	1 500	3 000	15 000	Socialinės apsaugos ir darbo ministerija
P-1-2-4	Ikimokyklinio lavinimo įstaigas lankančių vaikų ir pradinių klasių mokinių, gavusių nemokamai pieną ir (ar) pieno gaminius pagal paramos priemonę, dalis, procentais	78	–	–	–	Lietuvos Respublikos žemės ūkio ministerija (toliau – Žemės ūkio ministerija)
P-1-2-5	Ikimokyklinio lavinimo įstaigas lankančių vaikų ir pradinių klasių mokinių, gavusių nemokamai vaisius ir daržoves pagal paramos priemonę, dalis, procentais	78	–	–	–	Žemės ūkio ministerija
1.3.	Uždavinys – skatinti žinių sveikatos srityje kūrimą, panaudojimą ir sklaidą
P-1-3-1	Atliktų visuomenės sveikatos srities mokslinių tyrimų skaičius, kaupiamaisiais vienetais	0	2	5	10	Švietimo ir mokslo ministerija
2.	Tikslas – užtikrinti sveikatai palankią aplinką
R-2-1	Dienų, kai buvo viršyta kietųjų dalelių (KD10) koncentracijos paros ribinė vertė, suma 5 didžiuosiuose miestuose (pagal 10 oro kokybės tyrimų stočių matavimus), vienetais	196	195	194	193	Lietuvos Respublikos aplinkos ministerija (toliau – Aplinkos ministerija)
2.1.	Uždavinys – ugdyti ekologinę savimonę
P-2-1-1	Įgyvendintų visuomenės informavimo apie aplinką priemonių skaičius, kaupiamaisiais vienetais	0	1	12	12	Aplinkos ministerija
2.2.	Uždavinys – kurti sveikatai palankią gyvenamąją, darbo ir mokymosi aplinką
P-2-2-1	Įsigytų gatvių valymo įrenginių skaičius, kaupiamaisiais vienetais	9	21	30	30	Aplinkos ministerija
P-2-2-2	Įrengtų triukšmą slopinančių priemonių ilgis, kaupiamaisiais kilometrais	3,29	13,15	18,18	35,82	Lietuvos Respublikos susisiekimo ministerija
P-2-2-3	Tiekiamos rinkai sertifikuotos ekologiškos ir pagal nacionalinę žemės ūkio ir maisto produktų kokybės sistemą pagamintos žemės ūkio, žuvininkystės ir maisto produkcijos kiekio pokytis, palyginti su praėjusiais metais, procentais	1	1	1	2	Žemės ūkio ministerija
P-2-2-4	Šiltnamio efektą sukeliančių dujų sumažėjimas per metus, keičiant iškastinį kurą naudojančius į atsinaujinančius energijos išteklius (AEI) naudojančius katilus, tonų CO2	0	0	80 000	80 000	Lietuvos Respublikos energetikos ministerija (toliau – Energetikos ministerija)
3.	Tikslas – užtikrinti kokybišką, prieinamą ir tvarią sveikatos priežiūrą
R-3-1	Standartizuoto 0–64 metų gyventojų mirtingumo nuo kraujotakos sistemos ligų rodiklio (mirusiųjų skaičius 100 tūkst. gyventojų pagal Europos standartą) mažėjimas tikslinėse teritorijose, vienetais	134	122	110	105	Sveikatos apsaugos ministerija
R-3-2	Standartizuoto 0–64 metų gyventojų mirtingumo nuo cerebrovaskulinių ligų rodiklio (mirusiųjų skaičius 100 tūkst. gyventojų pagal Europos standartą) mažėjimas tikslinėse teritorijose, vienetais	27	26	25	24	Sveikatos apsaugos ministerija
R-3-3	Standartizuoto 0–64 metų gyventojų mirtingumo nuo piktybinių navikų rodiklio (mirusiųjų skaičius 100 tūkst. gyventojų pagal Europos standartą) mažėjimas tikslinėse teritorijose, vienetais	89	87	85	78	Sveikatos apsaugos ministerija
R-3-4	Standartizuoto 0–64 metų gyventojų mirtingumo dėl išorinių priežasčių rodiklio (mirusiųjų skaičius 100 tūkst. gyventojų pagal Europos standartą) mažėjimas tikslinėse teritorijose, vienetais	125	117	110	82	Sveikatos apsaugos ministerija
R-3-5	Apsilankymų pas gydytojus skaičiaus, tenkančio vienam gyventojui, skirtumas tarp miestų ir rajonų savivaldybių gyventojų, vienetais	3,8	3,7	3,5	3	Sveikatos apsaugos ministerija
R-3-6	Gyventojų pasitenkinimo viešosiomis sveikatos priežiūros paslaugomis indeksas, procentais	81	84	84	88	Sveikatos apsaugos ministerija
3.1.	Uždavinys – didinti sveikatos specialistų gebėjimus ir pacientų įgalinimą
P-3-1-1	Viešųjų paslaugų sveikatos srities darbuotojų, kurie patobulino kvalifikaciją po dalyvavimo Europos socialinio fondo veiklose, skaičius, kaupiamaisiais vienetais	250	500	2 500	7 000	Švietimo ir mokslo ministerija
P-3-1-2	Įgyvendintų nevyriausybinių organizacijų informavimo, konsultavimo, mokymo aktualiais sveikatos priežiūros kokybės ir saugos klausimais projektų skaičius, kaupiamaisiais vienetais	2	4	6	9	Sveikatos apsaugos ministerija
3.2.	Uždavinys – gerinti viešųjų sveikatos paslaugų prieinamumą ir kokybę
P-3-2-1	Gyventojų, turinčių galimybę pasinaudoti pagerintomis sveikatos priežiūros paslaugomis, skaičius, kaupiamaisiais vienetais	60 000	120 000	250 000	1 000 000	Sveikatos apsaugos ministerija
P-3-2-2	Viešąsias sveikatos priežiūros paslaugas teikiančių įstaigų, kuriose pagerinta paslaugų teikimo infrastruktūra, skaičius, kaupiamaisiais vienetais	35	45	80	110	Sveikatos apsaugos ministerija
P-3-2-3	Gyventojų, kurie naudojasi su sveikata susijusiomis elektroninėmis paslaugomis, dalis, visų šalies gyventojų procentais	32	34	36	50	Sveikatos apsaugos ministerija
P-3-2-4	Sunaudotos galutinės energijos kiekio sumažėjimas viešųjų valstybinių sveikatos priežiūros įstaigų pastatuose, kuriuose įgyvendintos energinio efektyvumo priemonės, kaupiamaisiais procentais	20	20	25	30	Energetikos ministerija
3.3.	Uždavinys – tobulinti sveikatos priežiūros valdymą ir finansavimą
P-3-3-1	Viešųjų sveikatos priežiūros įstaigų, įgyvendinusių paslaugų ir (ar) aptarnavimo kokybės gerinimo priemones, skaičius, kaupiamaisiais vienetais	0	30	60	90	Sveikatos apsaugos ministerija

––––––––––––––––––––

Priedo pakeitimai:

Nr. 1309, 2015-12-16, paskelbta TAR 2015-12-21, i. k. 2015-20014

Nr. 1225, 2016-12-07, paskelbta TAR 2016-12-09, i. k. 2016-28532

Pakeitimai:

1.

Lietuvos Respublikos Vyriausybė, Nutarimas

Nr. 1396, 2014-12-10, paskelbta TAR 2014-12-15, i. k. 2014-19614

Dėl Lietuvos Respublikos Vyriausybės 2014 m. kovo 26 d. nutarimo Nr. 293 „Dėl 2014–2020 metų nacionalinės pažangos programos horizontaliojo prioriteto „Sveikata visiems“ tarpinstitucinio veiklos plano patvirtinimo“ pakeitimo

2.

Lietuvos Respublikos Vyriausybė, Nutarimas

Nr. 1309, 2015-12-16, paskelbta TAR 2015-12-21, i. k. 2015-20014

Dėl Lietuvos Respublikos Vyriausybės 2014 m. kovo 26 d. nutarimo Nr. 293 „Dėl 2014–2020 metų nacionalinės pažangos programos horizontaliojo prioriteto „Sveikata visiems“ tarpinstitucinio veiklos plano patvirtinimo“ pakeitimo

3.

Lietuvos Respublikos Vyriausybė, Nutarimas

Nr. 1225, 2016-12-07, paskelbta TAR 2016-12-09, i. k. 2016-28532

Dėl Lietuvos Respublikos Vyriausybės 2014 m. kovo 26 d. nutarimo Nr. 293 „Dėl 2014–2020 metų nacionalinės pažangos programos horizontaliojo prioriteto „Sveikata visiems“ tarpinstitucinio veiklos plano patvirtinimo“ pakeitimo